CELEX: 62019TA0777
Language: ro
Date: 2021-09-15 00:00:00
Title: Cauza T-777/19: Hotărârea Tribunalului din 15 septembrie 2021 – CAPA și alții/Comisia [„Ajutoare de stat – Ajutoare individuale în favoarea exploatării de parcuri eoliene offshore – Obligație de achiziționare de energie electrică la un preț superior prețului pieței – Procedură preliminară de examinare – Decizie de a nu ridica obiecții – Acțiune în anulare – Articolul 1 litera (h) din Regulamentul (UE) 2015/1589 – Calitatea de persoană interesată – Întreprinderi de pescuit – Amplasarea parcurilor în zone de pescuit – Raport de concurență – Inexistență – Risc de afectare a intereselor întreprinderilor de pescuit prin acordarea ajutoarelor în litigiu – Inexistență – Lipsa afectării directe și individuale – Inadmisibilitate”]

15.11.2021   
            
            
               RO
            
            
               Jurnalul Oficial al Uniunii Europene
            
            
               C 462/37
            
         
      Hotărârea Tribunalului din 15 septembrie 2021 – CAPA și alții/Comisia
      (Cauza T-777/19) (1)
      
      („Ajutoare de stat - Ajutoare individuale în favoarea exploatării de parcuri eoliene offshore - Obligație de achiziționare de energie electrică la un preț superior prețului pieței - Procedură preliminară de examinare - Decizie de a nu ridica obiecții - Acțiune în anulare - Articolul 1 litera (h) din Regulamentul (UE) 2015/1589 - Calitatea de persoană interesată - Întreprinderi de pescuit - Amplasarea parcurilor în zone de pescuit - Raport de concurență - Inexistență - Risc de afectare a intereselor întreprinderilor de pescuit prin acordarea ajutoarelor în litigiu - Inexistență - Lipsa afectării directe și individuale - Inadmisibilitate”)
      (2021/C 462/43)
      Limba de procedură: franceza
      
         Părțile
      
      
         Reclamanți: Coopérative des artisans pêcheurs associés (CAPA) Sarl (Le Tréport, Franța) și ceilalți 10 reclamanți ale căror nume figurează în anexă (reprezentant: M. Le Berre, avocat)
      
         Pârâtă: Comisia Europeană (reprezentanți: B. Stromsky și A. Bouchagiar, agenți)
      
         Interveniente în susținerea reclamanților: Comité régional des pêches maritimes et des élevages marins des Hauts-de-France (CRPMEM) (Boulogne sur Mer, Franța), Fonds régional d’organisation du marché du poisson (FROM NORD) (Boulogne sur Mer), Organisation de producteurs CME Manche Mer du Nord (OP CME Manche-Mer du Nord) (Le Portel, Franța) (reprezentantă: A. Durand, avocată)
      
         Interveniente în susținerea pârâtei: Republica Franceză (reprezentanți: E. de Moustier, P. Dodeller și T. Stehelin, agenți), Ailes Marines SAS (Puteaux, Franța) (reprezentanți: M. Petite și A. Lavenir, avocați), Éoliennes Offshore des Hautes Falaises SAS (Paris, Franța), Éoliennes Offshore du Calvados SAS (Paris), Parc du Banc de Guérande SAS (Paris) (reprezentanți: J. Derenne și D. Vallindas, avocați), Éoliennes en Mer Dieppe Le Tréport SAS (Dieppe, Franța), Éoliennes en Mer Îles d’Yeu et de Noirmoutier SAS (Nantes, Franța) (reprezentanți: C. Lemaire și A. Azzi, avocați)
      
         Obiectul
      
      Cerere întemeiată pe articolul 263 TFUE prin care se solicită anularea Deciziei C(2019) 5498 final a Comisiei din 26 iulie 2019 privind ajutoarele de stat SA.45274 (2016/NN), SA.45275 (2016/NN), SA.45276 (2016/NN), SA.47246 (2017/NN), SA.47247 (2017/NN) și SA.48007 (2017/NN) puse în aplicare de Republica Franceză în favoarea a șase parcuri eoliene offshore (Courseulles sur Mer, Fécamp, Saint Nazaire, Îles d’Yeu et de Noirmoutier, Dieppe și Le Tréport, Saint Brieuc).
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Obligă Coopérative des artisans pêcheurs associés (CAPA) Sarl și ceilalți reclamanți ale căror nume figurează în anexă la plata cheltuielilor de judecată
               
            
                  3)
               
               
                  Îi obligă pe David Bourel și pe ceilalți reclamanți în cauza T-777/19 R ale căror nume figurează în anexă la plata cheltuielilor de judecată aferente procedurii măsurilor provizorii.
               
            
                  4)
               
               
                  Republica Franceză, Comité régional des pêches maritimes et des élevages marins des Hauts-de-France (CRPMEM), Fonds régional d’organisation du marché du poisson (FROM NORD), Organisation de producteurs CME Manche-Mer du Nord (OP CME Manche-Mer du Nord), Ailes Marines SAS, Éoliennes Offshore des Hautes Falaises SAS, Éoliennes Offshore du Calvados SAS, Parc du Banc de Guérande SAS, Éoliennes en Mer Dieppe Le Tréport SAS și Éoliennes en Mer Îles d’Yeu et de Noirmoutier SAS vor suporta propriile cheltuieli de judecată.
               
            
         (1)  JO C 27, 27.1.2020.